**Üvegkapu eljárásrend**

Az Üvegkapu Szolgáltató az általa nyújtott Üvegkapu szolgáltatást a 707/2021. (XII.15.) Korm. rendelet szerint az Üvegkapu Felhasználójával kötött szolgáltatói keretszerződés alapján és szerint nyújtja.

A közbeszerzési eljárás bonyolítása mellett (akár azt megelőzően is):

* az Üvegkapu Szolgáltatóval keretszerződést köt az Üvegkapu szolgáltatás igénybevételére (a keretszerződés és az egyedi szerződés megtalálható a DATRAK Kft. honlapján)
	+ a szerződéskötés történhet személyesen, vagy
	+ a keretszerződés kitöltésével és a DATRAK Kft. székhelyére történő megküldéssel (ebben az esetben a hibátlan keretszerződés átvételét Üvegkapu Szolgáltató elektronikus úton történő visszaigazolásban ismeri el)
* a keretszerződés aláírását követően a Felhasználó megkezdi az általa alkalmazandó beléptető rendszer előminősítését, valamint megküldi azok részletes műszaki adatait
* az Üvegkapu Szolgáltató a megküldött műszaki adatok alapján 2 munkanapon belül tájékoztató levélben értesíti a Felhasználót, hogy a megadott műszaki adatok elégségesek-e az előminősítéshez, vagy további információk átadására kéri a Felhasználót
* az előminősítéshez szükséges valamennyi információ rendelkezésre állása esetén Üvegkapu Szolgáltató megkezdi az előminősítést, és azt követően 5 munkanapon belül írásban visszaigazolja az alkalmazandó beléptető rendszer megfelelősségét
* az előminősítést követően, az adott beruházást regisztrálja az Üvegkapuban és a felek megkötik az egyedi szerződést, majd a regisztrációt követően a felületen keresztül a Felhasználó benyújtja a HFE (Helyszíni Felügyeleti Egység/Egységek) igényét
* az igény rögzítését követően, előzetes egyeztetés alapján Üvegkapu Szolgáltató elvégzi a HFE telepítését